OpenLLM-France/wikimedia huggingface dataset:
# Ness

El riu Ness (Abhainn Nis en gaèlic escocès) és un riu d'Escòcia que neix al Loch Ness i desemboca, conjuntament amb el riu Beauly, a la ciutat d'Inverness, a l'estuari del Moray Firth.

## Descripció

El Ness es tracta d'un riu d'uns 10 quilòmetres de llarg, que discorre des de l'extrem nord del llac Ness, a través del Loch Dochfour, al nord-est a Inverness, amb un desnivell acomulat de 16 metres abans de descarregar les seves aigües a Beauly Firth. El riu és l'origen del nom d'Inverness, que prové del gaèlic escocès: Inbhir Nis, que significa "Boca del Ness".
Té un origen glaciar. Malgrat ser un riu curt, posseeix un dels cabals mitjans més alts del Regne Unit amb 11.000 cc/s (300 m³/s).

## Ecologia

Al nord d'Inverness hi ha les Illes Ness, conegudes per les nombroses espècies d'arbres que s'hi poden observar. En el seu curs a través de la ciutat ha estat històricament utilitzat per a la pesca de salmons; existeix el Ness District Salmon Fishery Board, òrgan estatutari responsable de la protecció i millora de la pesca de salmó i de truites a la zona del districte de Ness. En alguns moments de l'any és possible de veure-hi a la seva riba xatracs àrtics i, més esporàdicament, mussols i àguiles pescadores. La llúdria europea també hi és present.
Les foques comunes i les foques grises formen part de l'ecologia del riu. També és l'hàbitat del bernat pescaire, el pipistrellus i el ratpenat d'aigua, l'oreneta cuablanca, la cuereta torrentera, el gavinot atlàntic, el gavià argentat europeu, l'Haematopus, l'ànec collverd, ciclus, el bec de serra gros i d'altres espècies d'ocells d'aigua.

## Vegeu també

* Loch Ness
* Monstre del llac Ness
* Inverness

## Enllaços externs

* El riu Ness - Des del Loch Ness fins al mar

## Referències

* ↑ The Ness District Salmon Fishery Board. «Ness Habitat Survey Report», 2013. Arxivat de l'original el 2017-11-15. [Consulta: 16 juliol 2018].
* ↑ Dochfour House and Estate Arxivat 27 de Juny de 2014 a Wayback Machine.
* ↑ Highland Council Inverness Flooding Report Arxivat 14 de Novembre de 2013 a Wayback Machine.
* ↑ «Ness District Salmon Fishery Board». Arxivat de l'original el 2014-02-22. [Consulta: 16 juliol 2018].
* 1 2 «Wildlife Watching in Inverness, Web oficial de la ciutat d'Inverness». Arxivat de l'original el 2016-03-04. [Consulta: 16 juliol 2018].
# Semprònia (germana dels Gracs)

Semprònia (en llatí: Sempronia) va ser una dama romana. Formava part de la gens Semprònia. Era filla de Tiberi Semproni Grac i de Cornèlia Escipió, i germana dels famosos tribuns Tiberi i Gai Semproni Grac.
Es va casar amb Publi Corneli Escipió Emilià Africà Menor, qui mai la va apreciar gaire a causa del fet que era estèril i no gaire maca. A la sobtada mort del seu marit, tant ella com la seva mare Cornèlia van ser sospitoses d'haver-lo assassinat per la seva oposició als Gracs, però no es va investigar la causa de la seva mort, i això afavoria l'opinió popular que la mort no va ser natural ni s'havia suïcidat. De totes maneres no hi havia proves evidents contra elles. Si Escipió va ser assassinat, el més probable és que ho fes Papiri Carbó.

## Referències

* ↑ Smith, William (ed.). Dictionary of Greek and Roman Biography and Mythology. Vol III. Londres: John Murray, 1876, p. 777.
# Villarijo

Villarijo, és una localitat de la província de Sòria, partit judicial de Sòria, Comunitat autònoma de Castella i Lleó. Poble de la comarca de Tierras Altas que pertany al municipi de San Pedro Manrique.
Des del punt de vista jeràrquic de l'Església catòlica forma part de la Diòcesi d'Osma la qual, al seu torn, pertany a l'Arxidiòcesi de Burgos.
Després de Cigudosa, és el poble de la província de Sòria que està a menys metres sobre el nivell de la mar. Aquesta peculiaritat va propiciar que en el seu moment la població es dediqués al cultiu de l'olivera, tenint el poble un trull, l'únic que hi ha a la província de Sòria. En l'actualitat les oliveres són ermes i es troben a mig camí entre Villarijo i Peñazcurna, entre pins de repoblació.

## Geografia

Aquesta petita població de la comarca de Tierras Altas està situada al nord de la província, en el límit amb La Rioja banyat pel riu Mayor en el vessant mediterrani i afluent del riu Alhama al sud de la Serra d'Achena i al nord de la d'Alcarama.
Compta amb aigües minerals que produeixen bons efectes per a la curació de les herpes i altres afeccions, per la qual cosa va funcionar un balneari en la localitat.

## Història

A la caiguda de l'Antic Règim la localitat de constitueix en municipi constitucional a la regió de Castella la Vella, partit d'Ágreda que en el cens de 1842 comptava amb 34 llars i 130 veïns.
A la fi del segle XX aquest municipi desapareix perquè s'integra a San Pedro Manrique, comptava llavors amb 46 llars i 180 habitants.

## Persones il·lustres

* Ezequiel Solana, pedagog

## Referències

* ↑ Wikimapia
* ↑ Madoz, Pascual. Diccionario geográfico-estadístico-histórico de España y sus posesiones de ultramar, p. 266
* ↑ Fernández Díez, Gregorio. El Valor de Castilla. Ávila: Senén Martín, 1926
* ↑ Municipio Código INE -42.628
* ↑ Entre el Censo de 1970 y el anterior

## Bibliografia

* MES MAYORAL, José Ramón. "El metamorfismo hidrotermal cretácico y paleogeno en la cuenca de Camero". En: Zubia, núm. extra 14 (2002), pàg. 143-154

## Enllaços externs

* Web de Villarijo
# Sullivan (Illinois)

Sullivan és una població dels Estats Units a l'estat d'Illinois. Segons el cens del 2000 tenia 4.326 habitants.

## Demografia

Segons el cens del 2000, Sullivan tenia 4.326 habitants, 1.820 habitatges, i 1.188 famílies. La densitat de població era de 818,8 habitants/km².
Dels 1.820 habitatges en un 28,3% hi vivien nens de menys de 18 anys, en un 51,8% hi vivien parelles casades, en un 10,4% dones solteres, i en un 34,7% no eren unitats familiars. En el 31% dels habitatges hi vivien persones soles el 16,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,84.
Per edats la població es repartia de la següent manera: un 22,8% tenia menys de 18 anys, un 8,3% entre 18 i 24, un 25,9% entre 25 i 44, un 21,3% de 45 a 60 i un 21,7% 65 anys o més.
L'edat mediana era de 40 anys. Per cada 100 dones de 18 o més anys hi havia 81,2 homes.
La renda mediana per habitatge era de 33.197 $ i la renda mediana per família de 41.894 $. Els homes tenien una renda mediana de 31.754 $ mentre que les dones 20.631 $. La renda per capita de la població era de 17.693 $. Aproximadament el 5,4% de les famílies i el 8,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sullivan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Sullivan». American Fact Finder. Oficina del Cens dels Estats Units, 12-01-2010.
# Murrayville

Murrayville és una població dels Estats Units a l'estat d'Illinois. Segons el cens del 2000 tenia 644 habitants.

## Demografia

Segons el cens del 2000, Murrayville tenia 644 habitants, 243 habitatges, i 182 famílies. La densitat de població era de 497,3 habitants/km².
Dels 243 habitatges en un 35,4% hi vivien nens de menys de 18 anys, en un 65,8% hi vivien parelles casades, en un 6,6% dones solteres, i en un 25,1% no eren unitats familiars. En el 22,2% dels habitatges hi vivien persones soles l'11,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,65 i el nombre mitjà de persones que vivien en cada família era de 3,08.
Per edats la població es repartia de la següent manera: un 26,7% tenia menys de 18 anys, un 9% entre 18 i 24, un 30% entre 25 i 44, un 23,1% de 45 a 60 i un 11,2% 65 anys o més.
L'edat mediana era de 36 anys. Per cada 100 dones de 18 o més anys hi havia 93,4 homes.
La renda mediana per habitatge era de 42.917 $ i la renda mediana per família de 50.476 $. Els homes tenien una renda mediana de 31.563 $ mentre que les dones 23.594 $. La renda per capita de la població era de 15.353 $. Aproximadament el 5,7% de les famílies i l'11,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Murrayville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Murrayville». American Fact Finder. Oficina del Cens dels Estats Units, 12-01-2010.
# Ixíon

Segons la mitologia grega, Ixíon (En grec antic Ἰξίων), va ser un rei dels làpites, fill de Flègias i germà de Coronis. Hi ha discrepàncies sobre la genealogia d'Ixíon, tot i que el fer-lo fill de Flègias és la més corrent. Pot ser també fill d'Ares, o d'Èton, d'Ancíon o de Pisíon. La seva mare és Perimele.
Es casà amb Dia, filla de Deíon, i fou pare de Pirítous, l'amic de Teseu. Quan va demanar la mà de la noia va fer moltes promeses a Deíon, però quan el rei, després del casament, li reclamà el que havia ofert, no va voler donar al seu sogre el dot que li havia promès i, per alliberar-se del compromís, el matà llançant-lo a una fossa plena de carbó ardent. Va esdevenir culpable no només de perjuri, sinó també d'assassinat. Ningú no el volia purificar del seu crim fins que, amb aparença de penediment, acudí a Zeus, que el prengué sota la seua protecció, el va alliberar de la follia que s'havia apoderat d'ell i el portà a l'Olimp on li concedí el do de la immortalitat. Però Ixíon traí la confiança del déu fent propostes indecents a Hera. Assabentat d'això, Zeus (o potser la mateixa Hera) va prendre un núvol (Nèfele) que havia modelat amb les formes d'Hera i el portà al jaç d'Ixíon, que caigué en el parany. De la seua unió amb el núvol, s'originà el poble dels centaures. Davant aquesta nova deslleialtat, Zeus el va precipitar al Tàrtar, on el feu lligar a una roda que gira sense parar. Com que Zeus li havia concedit la immortalitat, Ixíon ha de patir el seu càstig sense esperar que pari mai.

## Referències

* ↑ «Galería online - Ixión» (en castellà). Museo Nacional del Prado. [Consulta: 26 desembre 2013].
* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 300. ISBN 9788496061972.
# Província de Tavuix

Tavuix (armeni Տավուշի մարզ; (?·pàg.)) és una província situada al nord-est d'Armènia, la capital de la qual és Idjevan. Té frontera amb Geòrgia i l'Azerbaidjan.
# Vilém Zrzavý

Vilém Zrzavý (Praga, Txèquia, 12 d'abril de 1895 - Zamość, Polònia, 1942), fou un compositor txec.
El 10 de desembre de 1941 va ser deportat a Theresienstadt. Es desconeix la seva activitat musical; als registres del Memorial de Terezìn, està signat com a forner. La seva targeta de transport indicava que era un empleat d'una pastisseria. El 28 d'abril de 1942, ell i la seva esposa Pepi Chaja Pessla Zerzavy van ser traslladats a Zamość, on probablement va morir.

## Treballs

* Descripció i visió general de les versions de la peça musical And Jerusalem de Vilém Zrzavý (1895-1942). Al S'fod: Don't lament - obres instrumentals i vocals hebrees i jueves; antologia vol. musical terezín núm.. 4.
* Composició V'lirushalaim per a baríton i quartet de corda

## Notes

* ↑ Transport L, núm. 559 (10. 12. 1941, Praga -> Terezín)
* ↑ https://www.geni.com/people/Pepi-Zerzavy-Zrzavý/6000000069145437141
* ↑ Transport As, no. 545 (30. 04. 1942, Terezín -> Zamošč)
* ↑ https://www.holocaust.cz/en/database-of-victims/victim/136327-vilem-zrzavy/
* ↑ http://www.musicaconcentrationaria.org/index2.php Arxivat 2021-04-12 a Wayback Machine.?
* ↑ http://www.musiques-regenerees.fr/GhettosCamps/KZMusik/MC2205.html
# Thayer (Illinois)

Thayer és una població dels Estats Units a l'estat d'Illinois. Segons el cens del 2000 tenia 750 habitants.

## Demografia

Segons el cens del 2000, Thayer tenia 750 habitants, 276 habitatges, i 203 famílies. La densitat de població era de 482,6 habitants/km².
Dels 276 habitatges en un 38,4% hi vivien nens de menys de 18 anys, en un 63,4% hi vivien parelles casades, en un 8,3% dones solteres, i en un 26,1% no eren unitats familiars. En el 21,4% dels habitatges hi vivien persones soles el 10,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,72 i el nombre mitjà de persones que vivien en cada família era de 3,18.
Per edats la població es repartia de la següent manera: un 29,7% tenia menys de 18 anys, un 8,4% entre 18 i 24, un 30,7% entre 25 i 44, un 18,4% de 45 a 60 i un 12,8% 65 anys o més.
L'edat mediana era de 33 anys. Per cada 100 dones de 18 o més anys hi havia 97,4 homes.
La renda mediana per habitatge era de 42.031 $ i la renda mediana per família de 51.750 $. Els homes tenien una renda mediana de 32.750 $ mentre que les dones 24.904 $. La renda per capita de la població era de 20.933 $. Aproximadament el 4,1% de les famílies i el 5,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Thayer». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 5 agost 2010].
* ↑ «Geographic Comparison Table- Thayer». American Fact Finder. Oficina del Cens dels Estats Units, 12-01-2010.
# Roser Soliguer i Valls

Roser Soliguer i Valls (Barcelona, 1922 - 15 de gener de 2020) va ser una pedagoga catalana.

## Biografia

Filla de Joan Soliguer i Artau (ca 1888-1947) i de Francesca Valls. Va ser fundadora i directora de l'Escola Santa Anna de Barcelona, en una línia educativa catalana i humanista influïda per Alexandre Galí i Artur Martorell. També era membre de l'Associació Amics del Montseny. Era vídua del filòsof Jaume Bofill i Bofill.
El 1997 va rebre la Creu de Sant Jordi, el 2002 la Medalla d'Honor de Barcelona i el 2003 la Medalla President Macià en reconeixement dels mèrits laborals.

## Referències

* ↑ «Mor Roser Soliguer, fundadora de l'Escola Santa Anna», 16-01-2020. [Consulta: 16 gener 2020].
* ↑ «esquela de Don Juan Soliguer Artau». La Vanguardia, 15-04-1947, pàg. 12.
* ↑ «Atorgades les Medalles i Plaques President Macià en reconeixement dels mèrits laborals». Arxivat de l'original el 2015-04-02. [Consulta: 21 març 2015].

## Enllaços externs

* Pàgina de l'Escola Santa Anna Arxivat 2007-10-12 a Wayback Machine.
# Òrbita polar

Una òrbita polar (OP o PO, de l'anglès Polar Orbit) és una òrbita terrestre baixa amb una inclinació de prop de 90°. El principal interès d'aquestes òrbites és que l'efecte combinat del moviment del satèl·lit amb la rotació de la Terra fa que sobrevolin la totalitat de la seva superfície. És per això que són les òrbites de preferència dels satèl·lits d'observació i cartogràfics, que així poden obtenir dades d'abast mundial. Aquesta cobertura global s'aconsegueix gràcies al fet que l'òrbita resta fixa en un pla de l'espai, mentre que la Terra es mou a sota. El moviment del satèl·lit proporciona l'escombrat nord-sud, mentre que la rotació terrestre facilita l'escombrat est-oest.
L'animació següent mostra el mecanisme:
* Òrbita polar (informació)
* Si teniu problemes per visualitzar el vídeo, vegeu Ajuda:Àudio i vídeo.
El temps que un satèl·lit triga a sobrevolar tota la Terra depèn de l'amplada del seu camp de visió i del nombre de revolucions del satèl·lit per dia. Per a molts satèl·lits es troba al voltant de dues setmanes.

## Referències

* ↑ Ridpath, 2018, «polar orbit».

## Bibliografia

* Ridpath, I. A Dictionary of Astronomy (en anglès). 3a edició. Oxford University Press, 2018. ISBN 9780192542618.

## Vegeu també

* Òrbites de satèl·lits artificials
** Òrbita terrestre baixa
** Òrbita polar heliosíncrona
** Òrbita heliosíncrona
# Coloma Julià Adrover

Coloma Julià Adrover (Llucmajor, 1949) és una activista lingüística mallorquina, professora jubilada de català a l'IES Llucmajor, impulsora de la delegació de Llucmajor de l'Obra Cultural Balear i de la revista Llucmajor de Pinte en Ample on participa com a fotògrafa. El 2005 va rebre el Premi 31 de desembre en reconeixement del voluntariat lingüístic. El 2009 guanyà un segon premi de la IX edició del concurs “Dones fotografien dones”, de la secció en blanc i negre, amb la fotografia Ella també du la iniciativa.

## Referències

* ↑ «L'OCB fa públics els guardonats amb els premis 31 de desembre». Tribuna.cat, 13-12-2005. Arxivat de l'original el 3 de març 2016. [Consulta: 24 maig 2016].
* ↑ Institut Balear de la Dona. Catàleg. IX edició del concurs "Dones fotografien dones"., 2009 [Consulta: 24 maig 2016]. Arxivat 2016-06-24 a Wayback Machine.
# Mono Vista

Mono Vista és una concentració de població designada pel cens dels Estats Units a l'estat de Califòrnia. Segons el cens del 2000 tenia 3.072 habitants.

## Demografia

Segons el cens del 2000, Mono Vista tenia 3.072 habitants, 1.113 habitatges, i 846 famílies. La densitat de població era de 382,6 habitants/km².
Dels 1.113 habitatges en un 35,8% hi vivien nens de menys de 18 anys, en un 62,6% hi vivien parelles casades, en un 8,6% dones solteres, i en un 23,9% no eren unitats familiars. En el 17,5% dels habitatges hi vivien persones soles el 7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,74 i el nombre mitjà de persones que vivien en cada família era de 3,08.
Per edats la població es repartia de la següent manera: un 27,6% tenia menys de 18 anys, un 6,6% entre 18 i 24, un 25,5% entre 25 i 44, un 26,4% de 45 a 60 i un 14% 65 anys o més.
L'edat mediana era de 39 anys. Per cada 100 dones de 18 o més anys hi havia 94,7 homes.
La renda mediana per habitatge era de 42.302 $ i la renda mediana per família de 44.419 $. Els homes tenien una renda mediana de 40.104 $ mentre que les dones 31.250 $. La renda per capita de la població era de 19.297 $. Entorn del 6,1% de les famílies i el 8,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mono Vista». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Mono Vista». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# La Trinae

La Trinae és un pòdcast en català produït per Ràdio Primavera Sound, consistit per les maresmenques Llum, Cèlia Sicart i la Semproniana, que tracta temes d'actualitat del país, de manera desenfadada i amb experiències personals.
El nom "La Trinae" fa referència a les latrinae de l'Antiga Roma, una espècie de lavabos públics on la població romana aprofitava per conversar i parlar de l'actualitat. D'aquesta manera, el pòdcast intenta tractar de temes actuals mentre es caguen en tot conjuntament (com diu la seva introducció).
Amb un enfocament fresc i autèntic, "La Trinae" s'ha consolidat com una veu rellevant entre els pòdcasts dirigits a la joventut catalana, tractant temes contemporanis amb una barreja d'humor i reflexió de temes actuals com l'homofòbia, la transfòbia i el cost de vida actual. Han comptat amb col·laboradors reconeguts i col·laboradores reconegudes com per exemple Mushkaa, Jèssica Pulla, el Tro de Ponent, Clover Bish, Sara Brown, Santa Catalina, i d'altres.
El pòdcast va començar a emetre's el 2021, però a partir del 2022 va començar a ser produït per Ràdio Primavera Sound. És publicat, de mitjana, un cop per mes, i actualment, es pot escoltar a diverses plataformes com Spotify, YouTube, Apple Podcasts, iVoox, i d'altres.

## Referències

* ↑ «Radio Primavera Sound - La Trinae». [Consulta: 9 març 2025].
* ↑ Radio Primavera Sound. «LA TRINAE #1 - PETANT LA BOMBOLLA | #RPS», 30-09-2022. [Consulta: 9 març 2025].
* ↑ «Radio Primavera Sound - Marea Nocturna». [Consulta: 9 març 2025].
# Fafe

Fafe és un municipi portuguès, situat al districte de Braga, a la regió del Nord i a la Subregió de l'Ave. L'any 2001 tenia 52.757 habitants. Se sotsdivideix en 25 freguesies. Limita al nord amb Póvoa de Lanhoso i Vieira do Minho, a l'est amb Cabeceiras de Basto i Celorico de Basto, al sud amb Felgueiras i a l'oest ambn Guimarães. Fins a 1840 el concelho s'anomenava Montelongo o Monte Longo.
Població del concelho de Fafe (1801 – 2004) :
| 1801 | 1849 | 1900 | 1930 | 1960 | 1981 | 1991 | 2001 | 2004 |
| 7573 | 13416 | 27346 | 32959 | 43782 | 45828 | 47862 | 52757 | 53528 |

## Freguesies

| Aboim Agrela Antime Ardegão Armil Arnozela Cepães Estorãos Fafe Fareja Felgueiras Fornelos Freitas Golães Gontim Medelo Monte Moreira do Rei | Passos Pedraído Queimadela Quinchães Regadas Revelhe Ribeiros Santa Cristina de Arões São Clemente de Silvares São Gens São Martinho de Silvares São Romão de Arões Seidões Serafão Travassós Várzea Cova Vila Cova Vinhós |

## Enllaços externs

* Lloc web Municipal Arxivat 2021-03-05 a Wayback Machine.
* Fotos de Fafe
# Reigiteri

El reigiteri (Reigitherium bunodontum) és un mamífer que visqué durant el Cretaci final i les restes del qual fòssils foren trobats a les formacions de Los Alamitos i La Colonia, a la Patagònia argentina.
Classificat inicialment en l'ordre Dryolestida, fou inclòs en Docodonta l'any 2000, encara que després de treballs més recents és considerat un meridiolèstide.
# Newman (Illinois)

Newman és una població dels Estats Units a l'estat d'Illinois. Segons el cens del 2000 tenia 956 habitants.

## Demografia

Segons el cens del 2000, Newman tenia 956 habitants, 403 habitatges, i 255 famílies. La densitat de població era de 595,3 habitants/km².
Dels 403 habitatges en un 27,8% hi vivien nens de menys de 18 anys, en un 51,9% hi vivien parelles casades, en un 8,4% dones solteres, i en un 36,7% no eren unitats familiars. En el 34,2% dels habitatges hi vivien persones soles el 18,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 2,85.
Per edats la població es repartia de la següent manera: un 21,7% tenia menys de 18 anys, un 7,1% entre 18 i 24, un 24% entre 25 i 44, un 22,6% de 45 a 60 i un 24,7% 65 anys o més.
L'edat mediana era de 43 anys. Per cada 100 dones de 18 o més anys hi havia 79,6 homes.
La renda mediana per habitatge era de 30.417 $ i la renda mediana per família de 34.250 $. Els homes tenien una renda mediana de 32.750 $ mentre que les dones 21.964 $. La renda per capita de la població era de 17.971 $. Aproximadament l'11% de les famílies i el 16,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Newman». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 4 agost 2010].
* ↑ «Geographic Comparison Table- Newman». American Fact Finder. Oficina del Cens dels Estats Units, 12-01-2010.